HANMA BAKI
Ringbe szállt! Önmagát reklámozza!
Értékelem e buzgó, baráti gesztust.
Tudtam, kockázatos volt bemutatni téged,
és őszintén szólva, rettegtem is.
Ha nem működsz együtt, és jössz ide fel,
most nyakig ülnék a slamasztikában.
Hálás vagyok ezért.
Mi a fene folyik itt, Mr. Kaiser?
Ez nem a maga ringje, hanem az enyém!
Hallja ezt?
Tűnjön el a ringből, mielőtt kidobom!
Furcsa, hogy ezt mondja.
Maga egykor világbajnok volt, és még mindig szupersztár, Andrei Valev.
Harmincegy kiütéses győzelmet aratott ebben a ringben.
Itt mindenki magát ünnepli.
Kivéve ezt az embert.
Ő azért jött, hogy megalázza!
Nem, valójában a bokszot tiporná el, nem csak magát.
Ez az aprócska ember, Kaiser?
Hogy akar engem megalázni?
Japánban van egy szólás:
„Minél nagyobb egy ember, annál kisebb az agya.”
Maguk, amerikaiak, ezt nem érthetik.
Egy olyan ember, mint maga, aki a testet csak izomtömegnek látja,
nem értené a 4000 éven át alakult harcművészeteket.
Mr. Retsu, ez nem egy profi birkózókör.
A kicsinyes gúnyolódásai nem vezetnek harchoz.
Retsu, szerveztem neked egy erőbemutatót.
Számodra ez csak egy könnyed mutatvány,
de az amerikaiak így könnyebben megértik.
Adj nekik kóstolót az örökkévalóságból!
Mr. Kaiser!
Azt hittem, tehetséges promóter vagy.
Ugyan kit mulattat az, ha ezt lerombolom?
Mi?
Nincs itt valami nagyobb,
keményebb és érdemesebb rá, hogy megsemmisítsem?
Retsu!
Kezdetben karatevel harcoltam mások ellen.
Ha szeretné, puszta kézzel is megküzdhetünk, Mr. Retsu.
Csináld ki, Valev!
Törd ketté a fickót!
Porrá zúzta!
Nem törte össze őket.
Homok lett belőlük.
Ez háború! Sárkány kontra Góliát.
A történelem legnagyobb és legdicsőbb, semmihez sem mérhető meccse.
Mr. Retsu, mesélne a múltjáról és a harcos karrierjéről?
Nem tudom, hogyan magyarázzam.
Négyévesen léptem be a Bailin-szentélybe.
Onnantól kezdve mindennap edzettem.
És a harcos múltja?
Nem vezetek hivatalos listát.
Csak nem hivatalos harcaim voltak.
És mi a rekordja a nem hivatalos harcokból?
Sosem számoltam őket. Sem a megnyert, sem az elvesztett meccseket.
Mik voltak a szabályok?
Szabályok?
Kétlem, hogy bokszszabályok lettek volna.
Harcok voltak.
Összemértük az erőnket.
Vagyis kevert harcművészeti szabályok voltak?
Kevert?
- Mi? - Ezt sem tudja?
A meccseimen sosem voltak szabályok.
Csak az volt a kérdés, ki az erősebb.
Elárulná, mi történt a lábával?
Egy barát elleni harcban vesztettem el.
Ugye viccel?
Megesik az ilyesmi.
Ilyen az, ha harcol valaki.
Volna egy kérdésem Mr. Kaiserhez.
Milyen szabályok lesznek ezen a harcra?
Két férfi versenybe száll, az öklük erejére támaszkodva.
Ez a szabály.
Ezek szerint boksz lesz?
Magukra bízom, hogy minek nevezik a szabályokat.
Elvégre ez csak egy bemutató.
Bemutatónak nevezi,
de egyikük világbajnok.
Én csak promóter vagyok.
Én csak bemutatom őket.
„Itt összecsap két szörnyeteg. Ha megnéznék, csak rajta!”
ÉDEN HOTEL
Egy bokszmeccs az egykori bajnokkal, Valevvel?
Ez elképesztő, Retsu.
Valev ellen debütál?
Ez tiszteletlenség.
- Nem vagyok tiszteletlen. - Nem tiszteli a bokszot.
A karrierje csak két meccsből áll.
Most világbajnoknak hiszi magát?
Ez jó lehetőség. Ha előrelátja egy ilyen vén róka ütését...
Mi a gond, Bruce Lee?
Nem számított ilyen ütésre egy tíz éve visszavonult bokszolótól?
Ilyen gyors egy bokszoló keze.
Ha Valev lennék, most halott lenne!
Mondja le a meccset!
Így illik bánni egy egykori világbajnokkal.
Nincs semmi keresnivalónk Vegasban.
Holnap hazarepülünk.
Nem érdekel, mit mond Kaiser.
Elvégre ő csak egy promóter. Mi?
Mi ez?
Sajnálom.
Úgy tűnik, reflexből kificamítottam a csuklóját.
Vagyis tudta, hogy megütöm?
Nem akartam kivédeni.
Régóta van már a bokszszakmában, Mr. Fukamachi.
Érthető, hogy dühös.
Ez az ütés a büntetésem, amiért a lelkébe tiportam.
Kérem, értse meg a harcművészet iránti érzéseimet is!
Ez csak egy bemutató.
Talán maradhatok még egy kicsit.
Köszönöm.
A kínai sárkány!
A kínai kungfu!
Sea King!
Retsu összezavarodott.
Ez volt az első meccse a tömeg szórakoztatására.
Felfoghatatlan.
A nyilvános műsor felfoghatatlan.
Miért tesz ez a férfi úgy, mintha dühös lenne?
Még ha csak a műsor kedvéért is,
miért kell ennyire túljátszania?
Indulhat a show!
A nagy Kínai Népköztársaság kivillantja az agyarát a világ előtt!
Mennyi sallang!
Az anyagi javak már nem elegek...
Ez mind mit sem ér egy harcban.
...így a sport világára is kiterjesztik a hatásukat.
Még a nézők is színészkednek.
Próbálkozzon csak!
Próbáljon meg legyőzni!
Ez az!
Csináld ki, Valev!
Ez is műsor.
Tudta, hogy nem talál el.
Gyerünk!
Mr. Retsu, a szereplésnek ezennel vége.
Tiszta küzdelmet!
Innentől kezdve ez már verseny.
Nincs több színészkedés.
Meg ne haljon nekem, Retsu!
Ilyen gyorsan tud mozogni?
A magassága 237 cm.
A súlya 151 kiló.
Ekkora embertől ez jó lábmunka.
Sejtettem.
Nem a nagysága adja a harci erejét.
Akkor hát...
- Mi? - Hogyan?
Maga idióta!
A sarokban guggol!
Feladja?
A sarokba ült, velem szemben.
Ez a ring legveszélyesebb helye.
Biztos vagyok benne, hogy a maga módján érti ennek a jelentését, nem?
Mit jelentsen ez?
Álljon fel, harcoljon! Álljon fel és küzdjön!
Hogy érti azt, hogy „álljak”?
Nem ülök.
Bár a csípőm alacsonyan van, biztosan állok.
Nem értem, miért mondja, hogy harcoljak.
Hogy miért?
Nem áll szándékomban harcolni Valev ellen.
Nem akarom megütni, vagy hagyni, hogy megüssön.
Egyetlen ütés nélkül feladja a harcot?
Egyetlen ütés nélkül megnyerem.
Félreállna, Mr. Mills ?
Így nem tudom elverni ezt a fickót.
Oké. Harcoljanak!
A hatalmas Valev örült.
Olyan rejtélyes harci stílussal találkozott, amilyet addig még nem látott.
És örült, mert úgy vélte...
Nem is! Tudta, hogy győzni fog.
Musunkei...
Az utolsó, amit Valev látott, egy fotós volt.
Üdvözletem, Sea King Retsu!
Ez a jutalmad a tegnap esti küzdelemért, a szuper technikádért.
Ez az enyém?
Egyetlen éjszaka alatt
te lettél a leghíresebb kínai Amerikában.
Kora reggeltől csak úgy özönlenek a felkérések.
Nem lep meg. Az Egyesült Államokban mindenki látta.
A mozdulatlan kesztyűt, ami hirtelen átszakította az arcát.
Mondja, milyen érzés?
Tudtam, hogy ez fog történni.
Csak bemutattam, mitől felsőbbrendű a kungfu.
A döntő ütése során
inkább csak hozzáért, mintsem megütötte.
Ez a musunkei.
Nevezhetjük „egy hüvelyk sem ütésnek” is.
„Egy hüvely sem”?
Mindenesetre a harcművészetük, a boksz még fiatal.
Mihamarabb megmutatnám, milyen egy érett harcstílus, ha kerül egy méltó ellenfél.
Ezzel az egész világot magad ellen fordítottad.
Ezt ígértem, nem?
Csak úgy fürdesz a pénzben,
és szörnyekkel találkozol, akiktől megfutamodnál.
Tessék, ezt vidd csak el!
Mennyi pénz ez?
Kétmillió dollár.
A súlya 20 kiló.
Van egy aktatáskám.
Abba belefér.
Értem.
Nem tudom, honnan származik ez a pénz,
de ha nekem szánta, elveszem.
De azok mik?
Mi?
Azok a mocskos csizmák a pénzem mellett.
Ne mondd, hogy vegyem el!
Tedd a táskába, és add ide!
Különben összetöröm az udvariatlan lábadat.
Köszönöm.
Hívtam neked egy autót.
Köszönöm.
Kér egy konyakot, Mr. Retsu?
Nem. Oolong teát kérek.
Sajnálom. Csak Fauchon fekete teám van.
Ezek a limuzinok mit sem érnek.
DÖGÖLJ MEG - ANYÁMASSZONY KATONÁJA
Micsoda? Éppen most?
Ez nem jó.
Kell még egy csésze.
Miért jön ilyen váratlanul?
Még sosem járt itt.
Közel van. Jön már, érzem, hogy közeledik.
Húsz méterre lehet? Nem, még közelebb.
Tíz méter?
Várj! Még közelebb?
Már az ajtóban állna?
Kétlem, hogy eljutott volna...
Micsoda?
Szia! Isten hozott!
Ez Blue Mountain. Váratlanul ért a látogatásod.
De gondoltam, hogy jössz, ezért két adagot főztem.
Ebből is látni, hogy rokonok vagyunk, nem?
Nahát, tényleg megissza a kávét!
Kérsz bele cukrot?
Ez az?
Mi?
Ez az az apa-fiú kapcsolat, amire vágysz?
Mondhatnánk.
Most megtörténik?
Fordul a kocka?
Félsz az apádtól?
Kétlem, hogy volt egy olyan perc is,
amikor ne féltem volna az apámtól, Hanma Yujirótól.
Félelem és remegés.
Imádat, csodálat, tisztelet.
És gyűlöltelek.
Akkor miért nem engeded szabadjára azt a gyűlöletet?
Apa!
Őrület, amit mondasz. Apa és fia vagyunk.
Ha te és én veszekednénk, az nem küzdelem lenne.
Közös beleegyezés alapján, adott időpontban, amire mindketten felkészülünk...
Nem így történne.
Apaként és fiaként élve,
átlagos életünk egyik napján,
összekapnánk valami apróságon.
Abból veszekedés lenne,
és az elfojtott gyűlölet...
Értem.
Igen, értem.
Lehet, hogy így lesz.
Mellesleg, fiam...
Már meg is történik?
Hogy merészelsz nekem ilyen vacak kávét főzni?
Mi?
Ez az! Ez váratlan volt.
Egy természetellenesen triviális ok.
Nagyon sajnálom, apám.
Megtetted ezt a nagy utat,
és én rossz kávéval vártalak.
Ezentúl jobban vigyázok majd. Bocsánatot kérek.
Ne csináld, apa!
Ne hazudj nekem!
Bármennyire is triviális, valódi problémának kell lennie.
Mi?
Két kortyból megittad.
Szóval a kávé jó volt.
Tetszik vagy sem,
a családi harmónia a legkevésbé sem érdekel, és nem is értem.
Ennyi.
Apa...
Főzz kávét!
Ne már! Ez nem túl nagy kérés.
Szeretnék olyan kávét inni, amit te főztél.
Ihatsz olyan kávét, amit Hanma Yujiro főzött.
De csak egy módon.
Ha kényszerítesz, hogy megfőzzem.
Ragadd meg a vonakodó Hanma Yujirót a nyakánál fogva,
és kényszerítsd, hogy megtegye!
Ha nem hajlandó rá,
pofozd, üsd és verd,
amíg be nem adja a derekát, és meg nem teszi.
Ne legyen más lehetősége!
Kényszerítened kell rá.
Ha ez sikerül, Baki,
még ebédet is fog főzni neked.
Az apja szavai és az asztal, amit négybe tépett...
Jól átgondolta.
Hű, ez könnyen ment!
Megkönnyebbültem?
Baki meglepődött.
Amikor az apja, Hanma Yujiro, a férfi, akit le kell győznie, elment,
határozottan megkönnyebbült.
Apa!
Mi a baj?
Kávéznál?
A bejárati ajtót...
Igen?
Óvatosan kell becsukni.
Igazad van.
Mi?
Baki elméjében egyetlen mondat ismétlődött meg.
Nem lenne jó ötlet visszahívni, hogy csukja be.
Túlzás lenne ilyet mondani az apádnak.
Ez így elég volt.
A mindenit!
Apám reménytelen eset.
Olyan ez, mint mindig.
Egy szokásos délután.
A feliratot fordította: Péter Orsolya